open-index/open-wikipedia-markdown huggingface dataset:
رہائشی اجازت نامہ

تصغیر|
انتظامی قانون اور بین الاقوامی قانون میں، **رہائشی اجازت نامہ** ایک دستاویز ہے جسے ریاست کے انتظامیہ نے غیر ملکی فرد سے جاری کیا ہے۔ متعلقہ اجازت کے ساتھ عام طور پر ویزا کی طرف سے فراہم کردہ غیر معمولی ریاست کے شہری قومی علاقے میں طویل عرصے سے زیادہ عرصہ تک رہنے کی اجازت دی جاتی ہے۔

یورپ میں، یورپی یونین کے اراکین کے شہریوں کے رہائشی پرمٹ منعقد کرنے کی ذمہ داری نہیں ہے، یہاں تک کہ ایک وسیع مدت کے وقت تک، ایک اور اراکین ریاست کے علاقے میں، ایک وسیع مدت کے لیے بھی۔

پاکستان میں رہائشی اجازت نامہ موجود نہیں ہے یا پاکستان کی حکومت غیر ملکیوں کے لیے اس قسم کی کسی بھی قسم کا کوئی مسئلہ نہیں ہے

## اٹلی میں
اٹلی میں ریاستی پولیس کی جانب سے اجازت نامہ جاری کیا جاتا ہے، جو ملک میں رہنے کے لیے غیر یورپی یونین کے شہریوں کی طرف سے ان درخواستوں پر دی جاتی ہے جن میں رہنے کی میعاد تین مہینے سے زیادہ ہوتی ہے۔

## مدت
رہائشی اجازت نامہ اٹلی میں غیر ملکیوں کی آمد کے آٹھ کاروباری دن کے اندر اندر درخواست کرنا ضروری ہے۔ رہائشی اجازت نامہ کی مدت قیام کی وجوہات کی بنیاد پر مختلف ہے۔

. اگر ماتحت ملازمت کی وجوہات کے لیے اجازت نامہ جاری کیا جاتا ہے، تو مدت اس سے متعلقہ رشتہ دار روزگار کا معاہدہ ہے (جس سے 2002 سے رہائشی معاہدہ کا نام تبدیل کر دیا گیا ہے)، زیادہ سے زیادہ دو سال کے ساتھ، غیر ملکی جب تک کہ غیر ملکی اس کو برقرار رکھتا ہے یا دوسرا کام (بے روزگاری کی حیثیت سے زیادہ سے زیادہ چھ ماہ کے ساتھ)؛

.اگر موسمی کام کی وجوہات کے لیے اجازت نامہ جاری کیا جاتا ہے، تو مدت 6 سے نو ماہ (کام کے قسم کی قسم پر منحصر ہے) سے مختلف ہوتی ہے؛

.اگر یہ آزاد کام کے لیے جاری کیا جاتا ہے، تو یہ دو سال رہتا ہے؛

.اگر یہ خاندان کے حصول کے لیے جاری کیا جاتا ہے تو یہ دو سال رہتا ہے اگر خاندان کے کسی فرد کو جسے وہ خوش آمدید ملے، دو سالہ اجازت نامہ ہے، دوسری صورت میں اجازت نامہ کی مختصر مدت اسباب کے واقف ذریعہ سے منسلک ہے؛

.اگر یہ مطالعہ یا تربیتی مقاصد کے لیے جاری کیا جاتا ہے تو یہ ایک سال تک ہو سکتا ہے۔

.رہائشی پرمٹ اٹلی میں رہائشی اجازت نامہ کے معاملے میں ایک لامحدود مدت بھی رکھ سکتا ہے،اٹلی میں آرام دہ اور پرسکون رہنے کے قابل ہونے کے لیے آمدنی کا مستقل اور کافی ذریعہ ہے، مثال کے طور پر ایک پنشن یا اہم رئیل اسٹیٹ پراپرٹی کی طرف سے حاصل کرنے کے قابل حاصل)

## تجدید

ختم ہونے والی رہائش گاہ کی اجازت نامہ کو مخصوص درخواست کے ساتھ تجدید کرنا لازمی ہے، کم از کم 60 دن پہلے۔ رہائش کی اجازت نامہ کی توثیق انٹری ویزا کے طور پر ہی ہے، لیکن تجدید کیا جا سکتا ہے۔ کسی بھی صورت میں، موجودہ (بسیسی فینی 2002 کے قانون کے اندر داخل ہونے کے بعد) پرمٹ دو سال کی زیادہ سے زیادہ مدت ہے اور ماتحت روزگار کے معاہدے کے وجود سے منسلک ہے (اس طرح سے یہ بھی ایک وضاحت کرتا ہے رہائشی معاہدہ) یا خود روزگار کے لیے؛ مطالعہ، انشورنس، بیماری، حمل، بے روزگاری، وغیرہ کے لیے ایک سال یا مختصر مدت کی اجازت نامہ جاری کیے جا سکتے ہیں۔

## چھوٹ

اگر سیاحت کی وجوہات کے سبب اٹلی میں غیر ملکی ہے تو، دورہ یا کاروبار، تین ماہ سے کم رہنے کے لیے وہ اس دستاویز کی درخواست سے مستثنی ہے

## حوالہ جات

زمرہ:انسانی نقل مکانی
مس یونیورس خطاب پانے والی بھارتی خواتین کی فہرست

مس ورلڈ مقابلہ حسن کے برعکس بھارت کی خواتین ایک لمبے عرصے تک مس یونیورس خطاب حاصل نہیں کر پائی تھی۔ 1994ء میں، جو مس یونیورس مقابلوں کا 43 واں سال بھی تھا، بھارت کی ایک مقابلہ کنندہ پہلی بار سے خطاب سے نوازی گئی تھی۔ **مس یونیورس خطاب پانے والی بھارتی خواتین کی فہرست** نیچے درج کی گئی ہے:
تصغیر|سشمتا سین
# سشمیتا سین (سنہ پیدائش: 19 نومبر 1975ء بھارتی بالی وڈ اداکارہ ہیں جو 20 مئی 1994ء کو مس یونیورس قرار پائی تھیں۔ یہ پہلی بھارتی خاتون تھیں جس نے مس یونیورس کا تاج پہنا۔
# لارا دتا، جو اپنی شادی کے بعد لارا دتا پھوپتی کے نام سے بھی جانی جاتی ہیں، ایک بھارتی فلمی اداکارہ ہے۔ وہ 2003ء میں یونیورس کے خطاب سے نوازی گئی ہیں۔ وہ 2011ء میں نامور ٹینس کھلاڑی مہیش بھوپتی سے شادی کر چکی ہیں۔
# ہرناز سندھو ہرناز کور سندھو کا تعلق بھارتی پنجاب سے ہے اور انھوں نے مس یونیورس 2021ء کا مقابلہ جیتا ہے۔

## مزید دیکھیے
* مس ورلڈ خطاب پانے والی بھارتی خواتین کی فہرست

## حوالہ جات

زمرہ:بھارتی خواتین ماڈل
زمرہ:مقابلہ حسن فاتحین بلحاظ قومیت
نوفل بن ثعلبہ

**نوفل بن ثعلبہ** غزوہ بدر میں شریک انصار  صحابی تھے۔ ان کا تعلق بنو سالم بن عوف سے تھا۔
* پورا نسب نوفل بن ثعلبہ بن عبد الله بن نضلہ بن مالك بن العجلان بن زيد بن غنم بن سالم ابن عوف بن عمرو بن عوف بن الخزرج الأنصاری الخزرجی ہے۔ غزوہ احد  3ھ میں شہادت پائینوفل بن عبد اللہ بھی انہی کو کہا جاتا ہے دادا کی طرف نسبت کرتے ہوئے۔
## حوالہ جات

زمرہ:شہداء غزوہ احد
زمرہ:3ھ کی وفیات
زمرہ:اصحاب بدر
نعیمان بن عمرو

**نعیمان بن عمرو ** غزوہ بدر میں شریک صحابی تھے۔ ان کی کنیت ابو عمرو تھی ان کا لقب حمار تھا۔
## نام و نسب
پورا نام نعيمان بن عمرو بن رفاعہ بن الحارث بن سواد بن مالك بن غنم بن مالك بن النجار ہے اکابر صحابہ میں شمار ہوئے ان کی ظرافت اور خوش طبعی کی بہت سی حکایات ہیں یہ امیر معاویہ کے عہد تک زندہ رہے۔

ایک مرتبہ صدیق اکبر تجارت کے سلسلے میں بصری کی طرف روانہ ہوئے ان کے ساتھ دو بدری صحابہ نعیمان اور سویبط بن حرملہ بھی تھے، زادراہ کے نگران سویبط تھے ایک موقع پر ان کے پاس نعیمان آئے اور کہنے لگے کہ مجھے کچھ کھانے کے لیے دیدو سویبط نے کہا کہ نہیں جب تک صدیق اکبر نہ آجائیں نعیمان بہت ہنس مکھ اور بہت حس مزاح رکھنے والے تھے، انھوں نے کہا کہ میں بھی تمھیں غصہ دلا کر چھوڑوں گا۔ پھر وہ کچھ لوگوں کے پاس گئے جو سواریوں پر بیرون ملک سے سامان لاد کر لا رہے تھے اور ان سے کہا کہ مجھ سے غلام خریدو گے جو عربی ہے، خوب ہوشیار ہے، بڑا زبان دان ہے، ہو سکتا ہے کہ وہ یہ بھی کہے کہ میں آزاد ہوں اگر اس بنیاد پر تم اسے چھوڑنا چاہو تو مجھے ابھی سے بتادو میرے غلام کو میرے خلاف نہ کردینا، انھوں نے کہا ہم آپ سے دس اونٹوں کے عوض اسے خریدتے ہیں، وہ ان اونٹوں کو ہانکتے ہوئے لے آئے اور لوگوں کو بھی اپنے ساتھ لے آئے، جب اونٹوں کو رسیوں سے باندھ لیا تو نعیمان کہنے لگے یہ رہا وہ غلام لوگوں نے آگے بڑھ کر سویبط سے کہا کہ ہم نے انھیں خرید لیا ہے سویبط نے کہا کہ وہ جھوٹ بول رہا ہے، میں تو آزاد ہوں ان لوگوں نے کہا کہ تمھارے آقا نے ہمیں پہلے ہی تمھارے متعلق بتادیا تھا اور یہ کہہ کر ان کی گردن میں رسی ڈال دی اور انھیں لے گئے۔ ادھر ابوبکر صدیق واپس آئے تو انھیں اس واقعے کی خبر ہوئی وہ اپنے ساتھ کچھ ساتھیوں کو لے کر ان لوگوں کے پاس گئے اور ان کے اونٹ واپس لوٹاکر سویبط کو چھڑا لیا، نبی (صلی اللہ علیہ وآلہ وسلم) کو معلوم ہوا تو آپ (صلی اللہ علیہ وآلہ وسلم) اور صحابہ اس واقعے کے یاد آنے پر ایک سال تک ہنستے رہے۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
زمرہ:652ء کی وفیات
زمرہ:صحابہ و صحابیات
زمرہ:نجاری لوگ
نعمان بن مالک

**نعمان بن مالک خزرجی ** غزوہ بدر میں شریک انصاری صحابی تھے۔ انھیں بنوقوقل کہتے ہیں۔
* پورا نام النعمان بن مالك بن ثعلبہ بن دعد بن فہر بن ثعلبہ بن غنم بن عوف بن الخزرج ہے۔ ان کے دادا ثعلبہ بن وعد کو قوقل کہا جاتا ہے جو بڑے معزز ومکرم تھے جب کوئی پناہ کے لیے آتا تولفظ قوقل سے پناہ دیتے جس کی وجہ سے بنو سال اور بنو غنم کو قواقلہ کہتے ہیں بیت المال میں ان کی اولاد کو بنو قوقل لکھا گیا تھا غزوہ احد میں شہید ہوئے جب یہ غزوہ احد کے لیے نکلے تو عرض کی یا رسول اللہ اللہ کی قسم میں جنت میں ضرور داخل ہوں گا فرمایا کیسے؟ تو عرض کی کلمہ شہادت پر میرا ایمان ہے اور جنگ سے فرار ہونا میں جانتا ہی نہیں تو فرمایا سچ کہتے ہو شہادت وہیں پر ہوئی

## حوالہ جات

زمرہ:اصحاب بدر
زمرہ:شہداء غزوہ احد
زمرہ:3ھ کی وفیات
ارمی بن نجاشی

**ارمی بن اصمحہ**شاہ حبشہ کے بیٹے تھے تابعین میں شمار ہوتے ہیں۔ 
## نام ونسب
ارمی، ا رہی یااریحا نام،  نسب أرمى بن اصحمہ النجاشی بن بحرنجاشی شاہ حبشہ کے صاحبزادے تھے۔ 
## خدمتِ نبوی میں حاضری وفات
محمد  صلی اللہ علیہ و آلہ وسلم نے جب تمام بادشاہوں کودعوتِ اسلام کے خطوط لکھے توشاہ نجاشی کے پاس عمرو بن امیر کوپیغام دے کربھیجا، شاہ نجاشی نے اس پیغام کا خیرمقدم کیا اور ساٹھ آدمیوں کے ساتھ اپنے صاحبزادے ارمیٰ کوخدمتِ نبوی  صلی اللہ علیہ و آلہ وسلم میں روانہ کیا؛ لیکن یہ قافلہ راستہ ہی میں جب کہ وہ ایک دریا کوعبور کر رہا تھا اس کی ہلاکت خیز موجوں کی نذر ہو گیا  اور منزلِ مقصود کونہ پہنچ سکا، اکسٹھ 61/آدمیوں کے اس قافلہ میں صرف ارمی بن النجاشی کا پتہ چل سکا بقیہ قافلہ توان کے وجود کے ساتھ ان کے نام ونشان بھی ہمیشہ کے لیے مٹ گئے۔

## حوالہ جات

زمرہ:تابعین
زمرہ:ایتھوپیائی شخصیات
شاہدہ رسول

**ڈاکٹر شاہدہ رسول **پاکستان کی وہ نابیناطالبہ ہیں جنھوں نے اردو ادب میں پی ایچ ڈی کی،

## مختصر حالاتِ زندگی
شاہدہ رسول ملتان، پنجاب، پاکستان میں پیدا ہوئیں۔ شاہدہ پیدائشی طور پر نابینانہیں تھیں لیکن وہ تین ماہ کی تھیں جب آنکھوں سے روشنی ختم ہوئی۔ لہذا ان کا سلسلہِ تعلیم کاآغاز نو برس کی عمر میں شروع ہوا۔ ملتان بورڈ سے ہی میٹرک کیا۔ ایف اے اور بی اے گورنمنٹ ڈگری کالج ملتان سے کیا۔ ایم اے اردو کے لیے بہاؤ الدین زکریا یونیورسٹی میں داخلہ لیا وراس دوران ممتاز براڈ کاسٹر رضا علی عابدی پر تحقیقی مقالہ لکھا۔ انھوں نے ایم اے کے امتحان میں پوزیشن حاصل کی۔ انھوں نے نے2008 میں ایم فل بھی بہاؤالدین زکریا یونیورسٹی سے کیا اور ان کا تحقیقی مقالہ علامہ محمد اقبال کا تصور کشف اپنے خطبات کی روشنی میں تھا،یہ مقالہ مقتدرہ قومی زبان سے یہ کتابی صورت میں شائع ہوا۔ شاہدہ رسول نے 2009 مارگلہ کالج اسلام آباد میں پڑھنا شروع کیا اور بین الاقوامی اسلامی یونیورسٹی سے پی ایچ ڈی کا ارادہ کیا۔ اس دوران وہ اسی کالج کے شعبہ تدریس سے بھی وابستہ رہیں ۔ ان کا پی ایچ ڈی میں تحقیقاتی مقالہ پاکستان ٹیلی ویژن کے سلسلہ وار اردو ڈرامے نسوانی کرداروں کا تہذیبی و سماجی مطالعہ ہے۔ ڈاکٹر شاہدہ رسول نے پی ایچ ڈی مکمل کی اور اب وہ ملتان ویمن یونیورسٹی میں پڑھا رہی ہیں۔ علم کی جستجو اور لگن میں وہ مستقبل میں پوسٹ ڈاکٹریٹ کا ارادہ رکھتی ہیں ۔

## حوالہ جات

زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معذور افراد
زمرہ:پاکستانی معلمین
زمرہ:پاکستانی نابینا شخصیات
زمرہ:نابینا اساتذہ
زمرہ:نابینا شخصیات
سیرین بنت شمعون

**سیرین بنت شمعون** ام المؤمنین ماریہ قبطیہ کی بہن اور حسان بن ثابت کی زوجہ صحابیہ ہیں۔ سیرین اور ماریہ قبطیہ حقیقی بہنیں تھیں، ان کو مقوقس شاہِ مصر نے بارگاہِ رسالت میں ہدیۃً بھیجا تھا، ماریہ قبطیہ تو حرمِ نبوی صلی اللہ علیہ و آلہ وسلم میں داخل ہوئیں اور سیرین، حسان بن ثابت مشہور صحابی و شاعر کے حبالۂ عقد میں آئیں، جن کے بطن سے عبد الرحمن بن حسان پیدا ہوئے، سیرین بڑی صابر اور شاکر تھیں، جب آنحضرت صلی اللہ علیہ و آلہ وسلم کے صاحبزادے ابراہیم بن محمد کا جو ماریہ قبطیہ کے بطن سے تھے، انتقال ہوا تو ماریہ قبطیہ لختِ جگر کی جدائی سے بے قابو ہوکر رونے لگیں، سیرین کو اگرچہ اپنی محبوب بہن کے بچے کے مرنے کا غم کم نہ تھا؛ لیکن انھوں نے اپنے جذبات پر قابو رکھا اور ماریہ قبطیہ کو سمجھاتی رہیں۔

ماریہ قبطیہ اور سیرین کے متعلق اگرچہ رجال اور سیر کی کتابوں میں اس کی تصریح نہیں ملتی کہ وہ مسیحی تھیں؛ لیکن بعض قرائن کی بناپر انھیں اہلِ کتاب صحابیات کے زمرہ میں لے لیا گیا ہے۔ پہلا قرینہ یہ ہے کہ وہ قبطی تھیں اور معلوم ہے کہ مصر کے قبطی عموماً مسیحی تھے؛ چنانچہ زرقانی نے ماریہ قبطیہ کے حالات میں قبطی کے لفظ کی تشریح کرتے ہوئے لکھا ہے: نسبة إلى القبط ای نصاریٰ مصر۔ ترجمہ: قبطی مصر کے مسیحی تھے۔

## حوالہ جات
 

زمرہ:ساتویں صدی کی پیدائشیں
زمرہ:ساتویں صدی کی وفیات
زمرہ:صحابیات
زمرہ:مصری غلام
زمرہ:مصری قبطی
زمرہ:ویکی ڈیٹا سے مختلف مختصر وضاحت
زمرہ:ساتویں صدی کے غلام
زمرہ:مصری خواتین
زمرہ:قبطی
زمرہ:غلام
زمرہ:مسیحیت سے اسلام قبول کرنے والی شخصیات
زمرہ:اسلام اور مسیحیت
زمرہ:راویان حدیث
زمرہ:خواتین
فرانسس زیویر

**مقدس فرانسس زیویر** (پیدائشی نام: **Francisco de Jasso y Azpilicueta**، مدت حیات: 7 اپریل 1506ء – 3 دسمبر 1552ء) ایک ناواری باسک رومن کیتھولک مبلغ دین تھے۔ وہ جاویر (باسک میں جابیر) مملکت ناوار (موجودہ ہسپانیہ) میں پیدا ہوئے۔ وہ یسوعی فرقے کے شریک بانی تھے۔ وہ اگناطیس لویولا کے ساتھیوں میں سے ایک تھے اور 1534ء کو مونمارٹر، پیرس میں مفلسی اور عفت کی قسم کھانے والے پہلے ساتھ یسوعیوں میں سے ایک تھے۔ انھوں نے ایشیا میں وسیع پیمانے پر مذہب کے پھیلاؤ کے لیے کام کیا اور اس وقت پرتگیزی سلطنت (خاص طور پر ہندوستان میں) میں انجیل کی تبلیغ کے کام سے گہرا پڑا۔ وہ جاپان، بورنیو، جزائر ملوک اور کچھ دوسرے علاقوں کی طرف پہلے مسیحی مبلغ دین تھے۔ دینِ مسیحیت کی تبلیغ میں فرانسس کو ہندوستان کی نسبت ان علاقوں میں کم کامیابی نصیب ہوئی اس کی بڑی وجہ ان علاقوں کی اجنبی زبان اور وہاں کے لوگوں کی مخالفت تھی۔ وہ دینِ مسیحیت کی تبلیغ کے مشن کو چین تک لانے کے قریب تھے کہ ایسا کرنے سے پہلے جزیرہ شانگ چوان میں وفات پاگئے۔

## حوالہ جات

زمرہ:1506ء کی پیدائشیں
زمرہ:1552ء کی وفیات
زمرہ:انگلیکان مقدسین
زمرہ:باسکوئی شخصیات
زمرہ:سولہویں صدی کی ہسپانوی شخصیات
زمرہ:سولہویں صدی کے مقدسین
زمرہ:فضلا جامعہ پیرس
زمرہ:لافانی مقدسین
ہانی بن نیار

**ہانی بن نیار بلوی** غزوہ بدر میں شریک انصار کے حلیف صحابی تھے۔ کنیت کی وجہ سے ابو بردہ بن نیار مشہور ہیں۔
## نام و نسب
ہانی نام، ابوبردہ کنیت، قبیلۂ بلی سے ہیں۔ سلسلۂ نسب یہ ہے ہانی بن نیار ابن عمرو بن عبید بن کلاب بن دہمان بن غنم بن ذبیان بن ہمیم بن کاہل بن ذہل بن بلی۔ قوم بلی اور بنو قضاعہ سے ہیں۔ آپ براء بن عازب کے ماموں ہیں۔

## اسلام
عقبۂ ثانیہ میں مسلمان ہوئے۔

## غزوات
بدر، احد، خندق اور تمام غزوات میں شرکت کی، غزوہ احد میں مسلمانوں کے پاس صرف دو گھوڑے تھے جن میں ایک ابو بردہ کا تھا، فتح مکہ میں بنو حارثہ کا جھنڈا انہی کے پاس تھا۔

عہد نبوت کے بعد علی بن ابی طالب کی تمام لڑائیوں میں شریک رہے۔

## وفات
امیر معاویہ کے زمانۂ خلافت میں 45ھ میں وفات پائی۔
## حدیث
براء بن عازب فرماتے ہیں: میرے ماموں نے رسولِ اکرم ﷺ کے نماز پڑھانے سے پہلے ہی قربانی کر لی تو آپ ﷺ نے ان سے فرمایا: تمھاری بکری صرف گوشت ہے۔ انھوں نے عرض کی : میرے پاس بکری کا بچہ ہے جو بکری سے بہتر ہے کیا اس کی قربانی کر دوں؟ ارشاد فرمایا: ہاں اور تمھاری یہ چھوٹی قربانی بہتر ہے اور تمھارے بعد کسی کو بھی ”جَذَعَہ“ (ایک سال سے کمر عُمْر بکری کا بچہ) کفایت نہ کرے گا۔

## اولاد
کوئی اولاد نہیں چھوڑی۔

## فضل وکمال
البتہ معنوی اولاد بہت سی ہیں اور ان میں سے بعض کے نام یہ ہیں، براء بن عازب، (بھانجے تھے) جابر بن عبد اللہؓ، عبدالرحمن بن جابر، کعب بن عمیر بن عقبہ بن نیار، نصر بن یسار، بشیر بن یسار
روایتوں کی تعداد 20 ہے۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
زمرہ:اصحاب علی
زمرہ:42ھ کی وفیات
سفانہ بنت حاتم

**سفانہ بنت حاتم** حاتم طائی کی بیٹی اور عدی بن حاتم مشہور صحابی کی بہن اور صحابیہ تھیں۔
## نام و نسب
سفانہ نام، جب اسلامی لشکر قبیلہ طے میں پہنچا تو اس وقت عدی بن حاتم قبیلہ سردار تھے، وہ اپنے اہل و عیال کو لے کر اپنی مسیحی برادری کے پاس شام چلے گئے  لیکن اتفاق سے سفانہ وہیں رہ گئیں اور وہ مسلمانوں کے ہاتھ آگئیں، عام قیدیوں کے ساتھ وہ مدینہ لائی گئیں اور ایک خاص مقام پر رکھی گئیں، محمد صلی اللہ علیہ والہ وسلم کا ادھر سے گذر ہوا تو سفانہ نے عرض کیا: یا رسول اللہ صلی اللہ علیہ والہ وسلم! میرے والد کا انتقال ہو چکا ہے اور ان کے علاوہ جو چھڑانے والا ہے وہ اس وقت موجود نہیں ہے، مجھ پراحسان کیجئے، خدا آپ پراحسان کریگا، حضور صلی اللہ علیہ والہ وسلم نے پوچھا: چھڑانے والا کون؟ عرض کیا عدی بن حاتم، فرمایا وہی تو نہیں جس نے خدا اور رسول صلی اللہ علیہ والہ وسلم سے فرار اختیار کر لیا، دوسرے دن پھر آپ کا گذر ہوا، اسیر خاتون نے پھر وہی درخواست کی اور پھر وہی جواب ملا، تیسری مرتبہ انھوں نے علی المرتضیٰ کے مشورہ سے درخواست کی، اس مرتبہ قبول ہو گئی اور رہا کر دی گئیں؛ لیکن چونکہ بڑے گھر کی عورت تھیں اس لیے ان کے رتبہ اور اعزاز کے پیشِ نظر ارشاد ہوا کہ ابھی جانے میں جلدی نہ کرو، جب تمھارے قبیلہ کا کوئی معتبر آدمی مل جائے تو مجھے خبر کرو؛ چند دنوں کے بعد قبیلہ بلی اور قضاعہ کے کچھ لوگ ملے، سفانہ نے محمد صلی اللہ علیہ والہ وسلم کو اطلاع دی، آپ نے ان کے شایانِ شان سواری لباس اور اخراجاتِ سفر کا انتظام کر کے بحفاظت تمام ان کو روانہ کر دیا؛ یہاں سے یہ براہِ راست عدی بن حاتم کے پاس شام پہنچیں اور ان کو بہت ملامت کی کہ تم سے زیادہ قاطع رحم کون ہو گا؟ اپنے اہل و عیال کو تولے آئے اور مجھ کو تنہا چھوڑ دیا، عدی نے ندامت اور شرمساری کے ساتھ اپنی غلطی کا اعتراف کیا اور چند دنوں کے بعد عدی نے اُن سے پوچھا: کہ تم ہوشیار اور عاقلہ ہو، تم نے اس شخص (محمد) کے متعلق کیا رائے قائم کی؛ انھوں نے کہا: میری یہ رائے ہے جس قدر جلد ممکن ہو اُن سے ملو؛ اگر وہ نبی ہیں تو اُن سے ملنے میں سبقت کرنا شرف و سعادت ہے اور اگر بادشاہ ہے توب ہی یمن کا ایک باعزت فرمانروا ان کا کچھ نہیں بگاڑ سکتا۔

## اسلام
اسلام کے بارے میں صاحب اصابہ لکھتے ہیں:
وكانت أسلمت وحسن إسلامها۔ ترجمہ:وہ اسلام لائیں اور حسن وخوبی سے اسے نباہا۔
## حوالہ جات

زمرہ:صحابیات
زمرہ:صوبہ حائل کی شخصیات
زمرہ:مسیحیت سے اسلام قبول کرنے والی شخصیات
محرز بن نضلہ

**محرز بن نضلہ رضی اللہ عنہ(وفات: [[6ھ]])** غزوہ بدر میں شامل ہونے والے صحابہ میں سے ہیں۔آپ رضی اللہ تعالیٰ عنہ سابقون الاولون میں سے ہیں۔آپ رضی اللہ عنہ مدینہ منورہ کی ہجرت میں شامل تھے ۔غزوہ بدر ، غزوہ احد اور غزوہ خندق میں آنحضرت صلی اللہ علیہ وسلم کے ساتھ شانۂ بشانہ کھڑے رہے۔غزوہ ذی قرد میں 6ھ میں شہید ہوئے ۔

## نام و نسب
محرز نام اور ابو نضلہ کنیت ہے، لیکن **اخرم اسدی** کے لقب سے مشہور تھے، پورا سلسلۂ نسب یہ ہے۔
:محرز بن نضلہ بن عبد اللہ بن مرہ بن کبیر بن غنم بن دودان بن اسد بن خزیمہ اسدی ،یہ ایام جاہلیت میں بنو عبد شمس کے حلیف تھے۔

## اسلام و ہجرت
قبولِ اسلام کا زمانہ متعین نہیں تاہم مومنین سابقین میں ہیں، مکہ سے ہجرت کر کے مدینہ پہنچے تو انصار کے قبیلہ عبد الاشہل نے ان کو اپنا حلیف بنا لیا اور عمار بن حزم سے اسلامی بھائی چارہ ہوا۔

## غزوات
غزوۂ بدر، غزوہ اُحد اور غزوہ خندق میں جانبازی و شجاعت کے ساتھ سرگرم کار زار تھے، غزوۂ ذی قرد کی معرکہ آرائی ان کا سب سے شاندار اور آخری کارنامہ ہے۔
## شہادت
6ھ میں بنو فزارہ نے مدینہ کی چراگاہ میں محمد صلی اللہ علیہ وآلہ و سلم کے اونٹوں پر چھاپہ مارا اور گلہ بان کو قتل کرکے اونٹوں کو اپنے ساتھ لے چلے، سلمہ بن الاکوع موقع وارادات کے قریب موجود تھے، انھوں نے محمد صلی اللہ علیہ و سلم کے غلام رباح کو گھوڑے پر سوار کر کے اطلاع کے لیے مدینہ بھیجا اور خود پہاڑ پر چڑھ کر یا صباحاہ کا نعرہ بلند کیا اور دیر تک تنہا تیروں اورپتھروں سے ان کا مقابلہ کرتے رہے، اسی اثنا میں درختوں کے جھنڈ سے محمد صلی اللہ علیہ و آلہ و سلم کے سوار نکلتے ہوئے نظر آئے، سب سے آگے اخرم اسدی یعنی محرز بن نضلہ اور ان کے پیچھے ابو قتادہ انصاری اور مقداد بن اسود تھے، سلمہ نے اخرم کے گھوڑے کی باگ پکڑ کر کہا، اخرم! آگے نہ بڑھو، مجھے ڈر ہے کہ غنیم تم کو گھیر کر محمد صلی اللہ علیہ و آلہ و سلم اور ان کے اصحاب سے ملنے نہ دے گا، بولے سلمہ اگر تم خدا اور قیامت پر ایمان رکھتے ہو تو میری شہادت میں حائل نہ ہو، یہ جملہ کچھ ایسے جوش میں ادا ہوا تھا کہ سلمہ نے باگ چھوڑ دی اور وہ گھوڑا اڑاتے ہوئے عبد الرحمن فزاری کے سامنے جا کھڑے ہوئے، انھوں نے ایک ایسا وار کیا کہ عبد الرحمن کا گھوڑا کٹ کر ڈھیر ہو گیا، لیکن اس کا نیزہ بھی خالی نہ گیا، محرز شہید ہو کر فرشِ خاک پر آئے اور وہ اچھل کر ان کے گھوڑے پر سوار ہو گیا، تاہم ابو قتادہ پیچھے موجود تھے، انھوں نے اس کو قتل کر کے ان کا انتقام لیا۔

## فضل و کمال
گذشتہ واقعہ سے ان کے غیر متزلزل ایمان و شوق شہادت کا اندازہ ہوا ہوگا، شہادت سے چند دن پہلے انھوں نے خواب میں دیکھا تھا کہ آسمان کے دروازے ان کے لیے کھول دئے گئے اوروہ عالم بالا کی سیر کرتے ہوئے ساتویں آسمان اور سدرۃ المنتہی تک پہنچ گئے ہیں، یہاں سے ان سے کہا گیا کہ یہی تمھار مسکن ہے۔
دوسرے روز انھوں نے حضرت ابوبکر صدیق رضی اللہ تعالیٰ عنہ سے جو تعبیر رویا میں کمال رکھتے تھے اس خواب کو بیان فرمایا، اخرم ! تمھیں شہادت کی بشارت ہو، چنانچہ چند ہی دنوں کے بعد اس بشارت نے واقعہ کی صورت اختیار کی اور غزوۂ ذی قرد کی شہادت نے ان کو سدرۃ المنتہیٰ کے دائمی مسکن میں پہنچا دیا۔

## حلیہ
حضرت محرز بن نضلہ رضی اللہ تعالیٰ عنہ کا حلیہ مبارک یہ تھا ۔ رنگ سپید اور مجموعی حیثیت سے حسین و خوبصورت۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
زمرہ:صحابہ
سنگھ مترا

**سنگھ مترا** موریا کے شہنشاہ اشوک اعظم اور ان کی بیوی دیوی کی اور مہندر کی چھوٹی بہن تھی۔

زمرہ:بدھی تعطیلات
زمرہ:ہندوستانی بھکشونیاں
زمرہ:تیسری صدی ق م کی خواتین
زمرہ:سری لنکی بدھ شخصیات
زمرہ:سری لنکی خواتین
زمرہ:قدیم ہندوستانی خواتین
زمرہ:ہندوستانی خاتون شاہی اقتدار
زمرہ:اوجین کی شخصیات
زمرہ:بدھ مت کے تہوار
زمرہ:202 ق م کی وفیات
زمرہ:281 ق م کی پیدائشیں
زمرہ:موریا سلطنت
زمرہ:200 ق م کی دہائی کی وفیات
زمرہ:280 ق م کی دہائی کی پیدائشیں
زمرہ:بدھ شخصیات
لاطینی امریکا میں سزائے موت

تصغیر|بھانسی کا پھندا
بیش تر لاطینی امریکی ممالک نے یا تو سزائے موت کے نفاذ کے بارے میں کوئی موقف نہیں لیا ہے یا اپنے موقف کا رسمی اور واضح طور پر اعلان نہیں کیا ہے۔ تاہم سیاسی مبصرین نے محسوس کیا ہے کہ اس خطے میں سزائے موت کی منسوخی کے حق میں فضا سازگار ہے۔

## برازیل

بین الاقوامی سطح پر سزائے موت کی معطلی کے حق میں ادارہ اقوام متحدہ کی قرارداد کو برازیل نے تائید کرنے کا اعلان کیا تھا۔ خود برازیل میں 1979ء میں سزائے موت پر روک لگا دی گئی تھی۔ ملک میں سزا کی اعظم ترین میعاد 30 سال ہے۔

پرلی سیپریانو، صدارتِ برازیل کے انسانی حقوق کے دفاع کے نائب معتمد نے کہا کہ ان کا ملک اپنے اس موقف کا بین الاقوامی فورموں میں با رہا اعلان کرتا آیا ہے۔ تاہم سیپریانو نے زور دیا ہے کہ حالاں کہ برازیل میں سزائے موت کو قانونی طور پر منسوخ کر دیا گیا ہے، “سینکڑوں سیاسی قیدیوں کو آمریت کے دور (1964ء-1985ء) میں فوج اور پولیس کے اداروں میں قتل کیا گیا ہے اور ان اموات کو سرکاری طور پر تسلیم نہیں کیا گیا ہے۔” 2007ء کے لگ بھگ برازیل کے لولا انتظامیہ نے پہلی بار ایک کتاب “Direito á Memória e á Verdade” (یاد داشت اور سچائی جاننے کا حق)، جس میں پہلی بار ملک نے ان موتوں کے سانحوں کو تسلیم کرنے کی کوشش کی ہے۔

## ارجنٹائن

ارجنٹائن میں 1984ء میں عام جرائم کے لیے سزائے موت منسوخ کر دی گئی تھی۔ یہ برازیل کے نقش قدم پر چلتے ہوئے ادارۂ اقوام متحدہ کی جانب سے سزائے موت روکنے کے اقدام کی پزرور وکالت میں کھڑا ہونے والا دوسرا لاطینی امریکی ملک ہے۔

ارجنٹائن کے سابق نیسٹر کیرچنر انتظامیہ نے مکمل طور پر اقوام متحدہ کی قرارداد کی حمایت کا اعلان کیا تھا۔

## وینیزویلا

وینیزویلا غالبًا ایسا پہلا لاطینی ملک ہے جہاں دستوری طور سزائے موت کو منسوخ کر دیا گیا تھا۔ یہ منسوخی سبھی جرائم کے لیے 1863ء میں ہوئی تھی۔ تاہم ملک میں سرکاری طور کوئی موقف کا اعلان نہیں کیا تھا کہ وہ بین الاقوامی قرارداد پر کیا رد عمل دکھائے گا۔ مگر ملک کے قوانین اور اس موضوع پر قانونی ماہرین کی رائے کو دیکھتے ہوئے وینیزویلا بھی سزائے موت کی عالمی سطح پر منسوخی کا حامی قرار دیا گیا ہے۔

## میکسیکو

میکسیکو میں سزائے موت سزائے موت سے متعلق چند آخری مسلح افواج کی قانونی گنجائشوں کو 2005ء میں منسوخ کر دیا گیا۔ یہ باوجود اس کے ہے کہ 1961ء سے لے کر ان گنجائشوں کی منسوخی تک کسی کو سزائے موت نہیں دی گئی تھی۔

## پیرو

پیرو کے سابق صدر ایلان گارسیا (Alan García) نے اپنے دور حکومت (1985ء تا 1990ء اور 2006ء تا 2011ء) کے دور یہ ارادے کا اظہار کر چکے ہیں کہ وہ سزائے موت کو دوبارہ واپس لانا چاہتے ہیں۔ انھوں ایک مسودہ بھی پیش کیا تھا، جس کا مقصد یہی تھا۔ تاہم ملک یہ سزا شاذ و نادر ہی ہے۔

## کیوبا اور گواتیمالا

کیوبا اور گواتیمالا میں کچھ معمولی جرائم کے لیے بھی سزائے موت کا جواز موجود ہے۔

## کولمبیا، کوسٹا ریکا، ایکواڈور، ہونڈوراس، نکاراگوا اور پناما

کولمبیا، کوسٹا ریکا، ایکواڈور، ہونڈوراس، نکاراگوا اور پناما میں سزائے موت فوجی عدالتوں سے بھی ہٹا دی گئی ہے۔

## بولیویا، چلی اور ایل سیلواڈور

بولیویا، چلی اور ایل سیلواڈور میں کچھ فوجی ضابطوں کو چھوڑکر باقی معاملوں میں سزائے موت منسوخ کر دی گئی ہے۔

## مزید دیکھیے
* سزائے موت
* جنوبی ایشیا میں سزائے موت
* جنوب مشرقی ایشیا میں سزائے موت
* مشرق وسطی میں سزائے موت

## حوالہ جات

زمرہ:سزائے موت
زمرہ:لاطینی امریکا میں جرم
کوٹ سمابہ

**کوٹ سمابہ** ضلع رحیم یار خان کے مشرق کی جانب 22 کلومیٹر پر واقع ہے۔ کوٹ سمابہ کی بنیاد مراد علی خاں عباسی نے 1857ء تقریباً میں رکھی۔ پہلے یہ ایک قلعہ تھا اس وجہ سے اس کو کوٹ کہتے ہیں،اس لیے کہ کوٹ اردو میں قلعہ کو کہتے ہیں،بعد میں یہ قلعہ کوٹ سمابہ کے نام سے مشہور ہوا۔جس کے نشانات 1952 تک دیکھے جاتے تھے- جو مراد علی خاں کے بیٹے کا نام تھا۔کوٹسمابہ جملہ حوالوں سے قابل ذکر ہے خصوصی طور پر ادبی لحاظ سے- شعرا میں قابل ذکر خیال کوٹسمابوی ,ہاتف کوٹسمابوی اور یہاں ایک مدت تک علامہ عیش فیروزپوری(1889-1968) بھی قیام پزیر رہے-آپ سلسلہ امیر مینائی و مصحفی کے عظیم رکن ہیں اور جانشین امیر مینائی اور خیام العصر کے لقب سے یاد کیے جاتے ہیں-
از مضطر الھاشمی

زمرہ:ضلع رحیم یار خان کے آباد مقامات
مرثد بن ابو مرثد

**مرثد بن ابو مرثد غنوی رضی اللہ تعالیٰ عنہ** غزوہ بدر میں حاضر ہونے والے مہاجر صحابی ہیں۔
## نام و نسب
مرثد نام ، سلسلۂ نسب یہ ہے ،ابو مرثد کناز بن حصین بن یربوع بن جہینہ بن سعد بن طرایت بن خرشہ بن عبید بن عوف بن کعب بن جلاں بن غنم بن یحییٰ بن یعصر بن سعد ابن قیس عیلان بن مضر۔

## اسلام و ہجرت
مرثد بن ابی مرثد رضی اللہ عنہ بہت ابتدا میں مکہ میں مشرف باسلام ہوئے اور غزوہ بدر سے پہلے ہجرت کرکے مدینہ گئے، آنحضرت ﷺ نے اوس بن صامت رضی اللہ تعالیٰ عنہ سے مواخات کرادی۔

## غزوہ بدر
سلسلۂ غزوات کے سب سے پہلے غزوۂ بدر میں شریک ہوئے،یہ اور ان کے باپ کناز بن حصین دونوں شامل تھے میدان جنگ میں آنحضرت ﷺ کے پہلو بہ پہلو سبل نامی گھوڑے پر سوار دادِ شجاعت دے رہے تھے۔

## نزول آیت
زمانہ ٔجاہلیت میں مکہ مکرمہ کی عناق نامی ایک طوائف سے تعلقات تھے، تحریم زنا کے بعد قطع تعلق کر لیا، مرثد نہایت قوی اور بہادر آدمی تھے،اس لیے قیدیوں کو مکہ سے مدینہ لے جانے کی خدمت انھی کے سپرد تھی، اس سلسلہ میں ایک مرتبہ مکہ جانے کا اتفاق ہوا،چاندنی رات میں ایک گلی سے گذر رہے تھے ، اتفاق سے عناق کی نظر پڑ گئی،اس نے آواز دی، یہ رک گئے، اس نے اپنے مخصوص دلربائی کے اندز میں بڑی خندہ پیشانی سے خوش آمدید کہا اور شب باشی کی خواہش کی، فرمایا عناق، اب خدانے زنا حرام کر دیا ہے، اس کو اس خشک جواب پر غصہ آ گیا اور لوگوں سے کہہ دیا کہ مرثد یہاں کے قیدی مدینہ لے جاتے ہیں؛چنانچہ آٹھ آدمیوں نے ان کا تعاقب کیا، مگر یہ ایک محفوظ مقام پر چھپ گئے اورجب وہ لوگ تلاش کرکے واپس ہو گئے تو مدینہ کا راستہ لیا اور آنحضرت ﷺ کی خدمت میں حاضر ہوکر عرض کیا کہ یا رسول اللہ !عناق سے میرا نکاح کردیجئے،آپ نے کوئی جواب نہیں دیا اور اس کے بعد یہ حکم نازل ہوا:
الزَّانِي لَا يَنْكِحُ إِلَّا زَانِيَةً أَوْ مُشْرِكَةً وَالزَّانِيَةُ لَا يَنْكِحُهَا إِلَّا زَانٍ أَوْ مُشْرِكٌ وَحُرِّمَ ذَلِكَ عَلَى الْمُؤْمِنِينَ(سورہ النور:3)
بدکردار مرد بد کار عورت یا مشرکہ سے نکاح کریگا اور بدکردار عورت کو بدکار مردیا مشرک کے سوا کوئی نکاح میں نہ لائے گا اور ایمان والوں پر یہ حرام ہے۔

## وفات
3ھ بنو عضل وقارہ نے اسلام لانے کے بعد آنحضرت ﷺ سے مذہبی تعلیم کے لیے چند معلم بھیجنے کی درخواست کی تھی، آپ نے ان کی درخواست پر باختلاف روایت مرثد یا عاصم بن ثابت کی زیر امارت ایک جماعت بھیجی، یہ لوگ مقام رجیع تک پہنچے تھے کہ بنو ہذیل اچانک ننگی تلواریں لیے ہوئے آ گئے اور کہا ہمارا مقصد تمھارا خون بہانا نہیں ہے؛بلکہ تمھارے بدلہ میں اہل مکہ سے روپیہ حاصل کرنا چاہتے ہیں اور تمھاری حفاظت جان کا عہد کرتے ہیں، مرثد،خالد اور عاصم نے کہا کہ ہم مشرکین سے کسی قسم کا عہد کرنا نہیں چاہتے اور تینوں نے لڑکر جان دی۔
،

## فضل و کمال
فضل وکمال کے ثبوت کے لیے یہ واقعہ کافی ہے کہ مذہبی تعلیم کے لیے آنحضرت صل اللہ علیہ وآلہ وسلم نے ان کا انتخاب فرمایا تھا؛ چونکہ آنحضرت ﷺ کی حیات میں انتقال کرگئے،اس لیے ان کے علمی جوہر کھلنے نہ پائے ،تاہم ان کی روایت سے حدیث کی کتابیں یکسر خالی نہیں ہیں۔

## حوالہ جات




زمرہ:4ھ کی وفیات
زمرہ:اصحاب بدر
مہندر

**مہندر** ایک بدھ راہب تھے، کہا جاتا ہے کہ سری لنکا میں بدھ مت انھی کی بدولت پھیلی۔ وہ موریا شہنشاہ اشوک اعظم اور ان کی بیوی دیوی کے پہلوٹھے اور سنگھ متر کے بڑے بھائی تھے۔
تصغیر|مہندر سے منسوب آرام گاہ

## حوالہ جات

زمرہ:ہندوستانی بھکشو
زمرہ:اوجین کی شخصیات
زمرہ:280 ق م کی دہائی کی پیدائشیں
زمرہ:205 ق م کی وفیات
زمرہ:تیسری صدی ق م کے بھکشو
زمرہ:ویکی ڈیٹا سے مختلف مختصر وضاحت
عویم بن ساعدہ

**عویم بن ساعدہ انصاری ** غزوہ بدر میں شریک صحابی تھے۔ ان کی کنیت ابو عبد الرحمن تھی۔
### نام ونسب
عویم نام ،ابو عبد الرحمن کنیت، قبیلۂ اوس سے ہیں نسب نامہ یہ ہے عویم بن ساعدہ بن عائش بن قیس بن نعمان بن زید بن مالک بن عوف بن عمرو بن عوف بن مالک بن اوس ہے
### اسلام
بیعت عقبہ ثانیہ میں شریک تھے۔

### غزوات اورعام حالات
ہجرت مدینہ کے بعد حاطب بن ابی بلتعہ سے مواخاۃ ہوئی،بدر ،غزوہ احد، غزوہ خندق اورتمام غزوات میں آنحضرتﷺ کے ہمرکاب رہے۔ ابوبکرصدیق کی بیعت میں نمایاں حصہ لیا۔ صفائی وپاکیز گی ،طہارت ونظافت کا سخت اہتمام رکھتے تھے،وہ مسلمانوں میں پہلے شخص ہیں جنھوں نے استنجا میں پانی استعمال کیا، ان کو دیکھ کر اورمسلمان بھی اس پر عمل کرنے لگے
آنحضرتﷺ نے ان لوگوں سے دریافت کیا کہ طہارت کی وہ کیا صورت ہے جس کی وجہ سے خدانے تم لوگوں کی مدح فرمائی؟ جواب ملا:نغتسل من الجنابۃ ونستنجی بالماء ،ہم جنابت سے غسل کرتے ہیں اور پانی سے استنجا کرتے ہیں،ارشاد ہوا کہ یہ طرز عمل نہایت پسندیدہ ہے تم کو اس کا پابند ہونا چاہیے۔
آنحضرتﷺ سے ایک مرتبہ کسی نے پوچھا کہ اللہ تعالی نے آیت میں جن لوگوں کی تعریف کی ہے وہ کون لوگ ہیں؟ فرمایا انہی میں ایک نیک مرد عویم بھی ہے۔
### وفات
خلافت فاروقی میں 65،66 برس کی عمر میں انتقال فرمایا، عمرفاروق جنازہ کے ساتھ تھے،فرمایا دنیا میں اس وقت ایک شخص بھی ان سے بہتر ہونے کا دعویٰ نہیں کر سکتا، رسول اللہ ﷺ نے جب کوئی نشان کھڑا کیا عویم ہمیشہ اس کے سایہ میں رہے۔
### اولاد
حسب ذیل اولاد چھوڑی، عتبہ،عبیدۃ
### فضل وکمال
ایک حدیث روایت کی جو شرجیل بن سعد اور سالم بن عتبہ کے ذریعہ سے مروی ہے۔
### اخلاق
صفائی وپاکیز گی ،طہارت ونظافت کا سخت اہتمام رکھتے تھے،وہ مسلمانوں میں پہلے شخص ہیں جنھوں نے استنجا میں پانی استعمال کیا، ان کو دیکھ کر اورمسلمان بھی اس پر عمل کرنے لگے ،قرآن مجید نے اس کو بنظر استحسان دیکھا؛ چنانچہ مسجد قبا کے متعلق جو آیتیں نازل ہوئیں ان میں ایک آیت یہ بھی ہے:
فِيهِ رِجَالٌ يُحِبُّونَ أَنْ يَتَطَهَّرُوا وَاللَّهُ يُحِبُّ الْمُطَّهِّرِينَ۔

اس میں چند لوگ طہارت کو سخت دوست رکھتے ہیں اور اللہ بھی ایسے پاک رہنے والوں سے محبت رکھتا ہے۔
آنحضرتﷺ نے ان لوگوں سے دریافت کیا کہ طہارت کی وہ کیا صورت ہے جس کی وجہ سے خدانے تم لوگوں کی مدح فرمائی؟ جواب ملا:نغتسل من الجنابۃ ونستنجی بالماء ،ہم جنابت سے غسل کرتے ہیں اور پانی سے استنجا کرتے ہیں،ارشاد ہوا کہ یہ طرز عمل نہایت پسندیدہ ہے تم کو اس کا پابند ہونا چاہیے۔
آنحضرتﷺ سے ایک مرتبہ کسی نے پوچھا کہ اللہ تعالی نے آیت میں جن لوگوں کی تعریف کی ہے وہ کون لوگ ہیں؟ فرمایا انہی میں ایک نیک مرد عویمؓ بھی ہے۔

بعض روایتوں میں ہے:نعم العبد من عباداللہ الرجل الصالح۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
زمرہ:اصحاب صفہ
زمرہ:اصحاب خیبر
سری لنکا میں بدھ مت

ہندوستان سے باہر بدھ مت کی اشاعت اور استحکام جس ملک میں تاریخی اعتبار سے سب سے پہلے ثابت ہے وہ جنوب میں ہندوستان سے تقریباً ملا ہوا ملک سری لنکا ہے۔ سری لنکا میں مستحکم بدھ روایت اپنے قدیم ترین ذرائع سے یہ ثابت کرتی ہے کہ ہندوستان کے عظیم بادشاہ اشوک نے بدھ مت کی تبلیغ کے لیے جو جماعتیں مختلف ملکوں میں روانہ کی تھیں ان میں سے ایک خود اشوک کے بیٹے مہندر کی زیر قیادت لنکا کو روانہ کی گئی تھی۔ جہاں اس زمانے میں دیوا نام پیاتیسا (247 ق م – 207 ق م) نامی حکمران کی حکومت تھی۔ اس جماعت کا مثالی خیر مقدم ہوا، دیوا نام پیاتیسا اپنے خاندان، وزراء اور امرا سمیت بدھ مت کا پیرکار بن گیا۔ کچھ برس بعد اشوک کی بیٹی سنگھ متر لنکا گئی، وہ اپنے ساتھ اس پیپل کے پیڑ کی ایک قلم (نشو و نما کی قوت کی حامل شاخ) لے گئی تھی جس کے نیچے گوتم بدھ کو نروان حاصل ہوا۔ اشوک کے طرف سے بھیجے گئے اس قابل قدر تحفے کی بہت توقیر ہوئی، اس قلم سے اگنے والا پیپل کا درخت آج بھی انو رادھ پور (سری لنکا کا قدیم درالحکومت) میں موجود ہے اور غالباً تاریخی اعتبار سے دنیا کا سب سے قدیم درخت ہے۔ اس واقعہ کے تقریباً 500 سال بعد ایک اور اہم تحفہ لنکا گیا، یہ مہاتما بدھ کا دانت تھا، جس کی بودھی درخت سے بھی زیادہ پزیرائی ہوئی، اسے ایک عظیم تبرک سمجھ کر قبول کیا گیا، آج یہ تبرک سری لنکا کے قومی خزانے کی حیثیت رکھتا ہے۔ لنکا کا عظیم بدھی دانت مندر اسی تحفہ سے نسبت رکھتا ہے۔
اشوک کے عہد سے لے کر آج تک سری لنکا بدھ اکثریت کا حامل ملک رہا ہے جس نے تھیرواد روایات کو زندہ رکھنے، ترقی دینے اور جنوب مشرقی ایشیا کے دیگر ممالک تک پہنچانے میں نمایاں کردار ادا کیا۔

## مزید دیکھیے
* چین میں بدھ مت
* جاپان میں بدھ مت
* میانمار میں بدھ مت

## حوالہ جات

### مزید پڑھیے
• Tessa Bartholomeusz: First Among Equals: Buddhism and the Sri Lankan State, in: Ian Harris (ed.), *Buddhism and Politics in Twentieth-Century Asia*. London/New York: Continuum, 1999, pp.&nbsp;173–193.
• Mahinda Deegalle: *Popularizing Buddhism: Preaching as Performance in Sri Lanka*. Albany, NY: State University of New York Press, 2006.
• Richard Gombrich: *Theravada Buddhism: a social history from ancient Benares to modern Colombo*. 2nd rev. ed. London: Routledge, 2006.
• Langer, Rita. *Buddhist Rituals of Death and Rebirth: A study of contemporary Sri Lankan practice and its origins*. Abingdon: Routledge, 2007. 
• Sri Lanka’s admirable Buddhist missionary achievements in the West

زمرہ:سری لنکا میں بدھ مت
زمرہ:بدھ مت بلحاظ ملک
زمرہ:تھیرواد
زمرہ:ویکی ڈیٹا سے مطابقت رکھنے والی مختصر تفصیل
زمرہ:سری لنکا
زمرہ:سری لنکا کی ثقافت
ریٹارٹ

تصغیر|ریٹارٹ۔
**ریٹارٹ** شیشے کا ایک جدید آلہ یا برتن جس سے تیزاب یا عرق تیار کیا جاتا ہے۔ یہ برتن مکمل طور پر ایک ہی شے کی شکل میں ہوتا ہے۔ یہ انبیق کی جدید اور اصلاح شدہ شکل ہے۔

کیمیا کی صنعت میں ریٹارٹ ایک فضائی اثرات سے محفوظ برتن ہے جس میں مرکبات کو کیمیاوی رد عمل کے لیے بھانپ دی جاتی ہے۔ اس سے گیس کی شکل میں مصنوعات تیار ہوتے ہیں جنھیں جمع کرنے والے برتن میں یکجا کیا جاتا ہے یا انھیں مزید زیرعمل لایا جاتا ہے۔ اس طرح کے صنعتی پیمانے کے مطابق ریٹارٹوں کو شیل تیل کی نکاسی اور کوئلے کی تیاری کے لیے استعمال کیا جاتا ہے۔ تیل کے شیل کو بھانپ دینے سے شیل تیل، شیل تیل کی گیس اور شیل کا استعمال کیا جانا عام طور سے *ریٹارٹنگ* کہا جاتا ہے۔

## مزید دیکھیے == == حوالہ جات

زمرہ:آلات کیمیا گری
زمرہ:کامنز زمرہ جس کا ربط ویکی ڈیٹا پر ہے
زمرہ:تاریخ کیمیاء
زمرہ:لیبارٹری سامان
زمرہ:صنعتی عوامل
ویکا

**ویکا** () ایک جدید پاگان نئی مذہبی تحریک ہے۔

زمرہ:انگلینڈ میں 1920ء کی دہائی
زمرہ:نئی مذہبی تحریکیں
زمرہ:انگلینڈ میں 1950ء کی دہائی
زمرہ:ویکی ڈیٹا سے مختلف مختصر وضاحت
رفاعہ بن رافع

**رفاعہ بن رافع زرقی** غزوہ بدر میں شامل انصار صحابی ہیں۔
## نام ونسب
رفاعہ نام، ابو معاذ کنیت، سلسلۂ نسب یہ ہے رفاعہ بن رافع بن مالک بن العجلان بن عمرو بن عامر بن زریق بن عبد حارثہ بن غضب بن حشم بن خزرج ،والدہ کا نام ام مالک بنت ابی بن سلول تھا، بنو حبلی سے تھیں اورعبداللہ بن ابی راس المنافقین کے یہ نواسے تھے۔

### اسلام
رفاعہ کے والد رافع بن مالک،قبیلہ خزرج کے سب سے پہلے مسلمان تھے بیعتِ عقبہ سے دو سال پہلے،5،6 آدمیوں کے ہمراہ مکہ جاکر آنحضرتﷺ سے بیعت کی تھی، ماں بھی مسلمان ہو چکی تھیں، ان کا اخیافی بھائی عبداللہ بن ابی کفر و نفاق کامرجع تھا، لیکن بہن صداقت وراستی کا سراج منیر بنی ہوئی تھیں، رفاعہ اسی مبارک خاندان میں پلے تھے، عقبہ ثانیہ میں اپنے باپ کے ساتھ مکہ جاکر آنحضرتﷺ کے دست مبارک پر بیعت کی اور دولت ایمان سے بہرہ یاب ہوکر مدینہ واپس ہوئے۔
### غزوات
تمام غزوات میں شرکت کی،بدر میں اپنے والد رافع بن مالک اوردو بھائیوں خلاد بن رافع اور مالک بن رافع کے ساتھ شریک تھے۔ واقع جمل اور صفین میں علی المرتضیٰ کی ساتھ تھے۔ رفاعہ بن رافع کی آنکھ میں جنگ بدر کے دن تیر لگا اور پھوٹ گئی مگر آپ صلی اللہ تعالیٰ علیہ وسلم کے لعاب دہن سے ایسی شفا حاصل ہوئی کہ درد بھی جاتا رہا اور آنکھ کی روشنی بھی برقرار رہی۔

### وفات
41ھ یا 42ھ میں وفات پائی،یہ امیر معاویہ کی حکومت کا ابتدائی زمانہ تھا۔
### اولاد
دولڑکے چھوڑے معاذ اورعبید
### فضل وکمال
حضرت رفاعہؓ سے بہت سی حدیثیں مروی ہیں، صحیحین میں چند احادیث ہیں جن میں سے 3 میں امام بخاری منفرد ہیں۔
حضرت رفاعہؓ نے آنحضرتﷺ کے ماسوا حضرت ابوبکرؓ اور عبادہ بن صامتؓ سے بھی حدیث سنی تھی، راویوں میں یحییٰ بن خالد (برادر زادہ علی بن یحیییٰ معاذ اور عبید (بیٹے) ہیں۔

## حوالہ جات

زمرہ:41ھ کی وفیات
زمرہ:اصحاب بدر
زمرہ:اصحاب علی
زمرہ:انصار
زمرہ:اصحاب احد
زمرہ:اصحاب خندق
زمرہ:صحابی راویان حدیث
نعمان بن قوقل

**نعمان بن قوقل ** غزوہ بدر میں شریک صحابی تھے۔ بعض جگہ ان کا نام نعمان بن ثعلبہ بھی لکھا ہے ان کی کنیت ابو عمر ثعلبہ تھی۔
* پورا نام نعمان الاعرج بن مالك بن ثعلبہ بن اصرم بن فہر بن ثعلبہ بن اصرم بن فہر بن ثعلبہ ابن قوقل ہے، یہ غزوہ احد میں بھی شامل تھے جہاں انھوں نے دعا کی تھے کہ اللہ سے دعا کرتا ہوں کہ آج سورج غروب ہونے سے پہلے لنگڑاتا لڑکھڑاتا جنت میں پہنچ جاؤں جب اس دعا کا رسول اللہ نے سنا تو فرمایا اللہ تعالیٰ نے ان کا دعا قبول کی میں نے انھیں جنت میں دیکھا وہ بالکل سیدھا چل رہے تھے۔

## حوالہ جات

زمرہ:اصحاب بدر
ابو مرثد غنوی

**کناز بن حصین ** غزوہ بدر میں شریک کبار صحابہ میں سے تھے۔ ان کی کنیت ابو مرثد الغنوی تھی۔

## حلیہ
ان کا قد لمبا، جسم پر بال بہت زیادہ تھے۔

## نام و نسب
کناز نام، ابومرثد کنیت، باپ کا نام حصین تھا، نسب نامہ یہ ہے، كناز بن حصين بن يربوع بن عمرو بن خرشہ بن سعد بن طريف ابن جلان بن غنم بن غنى بن يعصر بن سعد بن قيس بن غيلان بن مضر۔ ان کے بیٹے مرثد بن ابو مرثد (یوم الرجیع کو شہید ہوئے) دونوں نے غزوہ بدر میں شرکت کی۔

## اسلام و ہجرت
ابو مرثد نے آغاز دعوت میں اسلام قبول کیا اور اذنِ ہجرت کے بعد مدینہ گئے،محمد صل للہ علیہ والہ وسلم نے ان میں اور عبادہ بن صامت میں مواخاۃ کرادی۔
## غزوات
غزوہ بدر، غزوہ احد، غزوہ خندق اور دوسری معرکہ آرائیوں میں محمد صل اللہ علیہ والہ وسلم کے ساتھ رہے، مشہور صحابی حاطب بن ابی بلتعہ ہجرت کر کے مدینہ آ گئے تھے؛ لیکن ان کے اہل و عیال مکہ ہی میں ان کے حلیف کے نگرانی میں تھے جب محمد صل اللہ علیہ والہ وسلم نے فتح مکہ کا ارادہ کیا تو حاطب بن ابی بلتعہ نے اپنے بال بچوں کی حفاظت کے خیال سے اپنے حلیف کو اس کی خفیہ تحریری اطلاع دیدی، محمد صل اللہ علیہ والہ وسلم کو اس کی خبر ہوئی، تو آپ نے چند سوار علی المرتضی کی سرکردگی میں اس تحریر کی تلاش میں دوڑائے ان میں ایک ابو مرثد بھی تھے،ان لوگوں نے خاخ کے باغ میں خط لے جانے والی عورت کو گرفتار کر لیا اور جامہ تلاشی لے کر خط برآمد کیا۔

## وفات
ابوبکر صدیق کے عہدِ خلافت 12ھ میں چھیاسٹھ سال کی عمر میں وفات پائی۔ ان کے پوتے انیس بن مرثد بھی صحابی تھے ۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
زمرہ:اصحاب خیبر
زمرہ:اصحاب صفہ
زمرہ:12ھ کی وفیات
نعمان بن عصر

**نعمان بن عصرالبلوی ** غزوہ بدر میں شریک انصارصحابی تھے۔
* پورا نام نعمان بن عصر بن الربيع بن الحارث بن اديم بن اميہ بن حدرہ بن كاہل ابن رشد ہے یہ انصار بنو معاویہ بن مالک کے حلیف تھے۔ یہ بیعت عقبہ غزوہ بدر غزوہ احد غزوہ خندق سمیت تمام غزوات میں شرکت کی جنگ یمامہ میں انھیں طلیحہ نے شہید کیا۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
نعمان بن سنان

**نعمان بن سنان انصاری ** غزوہ بدر میں شریک قبیلہ خزرج کے انصارصحابی تھے۔
* پورا نام نعمان بن سنان۔ جو پہلے مولى بنو سلمہ تھے،پھربنو عبيد بن عدی بن غنم بن كعب ابن سلمہ کے موالی بن گئے۔ انھوں نے غزوہ بدر غزوہ احد میں شرکت کی ان کی کوئی اولاد نہ تھی۔

## حوالہ جات

زمرہ:اصحاب بدر
نعمان بن ابو خزمہ

**نعمان بن ابو خزمہ ** غزوہ بدر میں شریک انصارصحابی تھے۔
* پورا نام نعمان بن ابو خزمہ بن النعمان بن اميہ بن البرك( امرؤ القيس) ابن ثعلبہ بن عمرو بن عوف الأنصاری الأوسی ہے پھر بنوعمرو بن عوف کے ذیلی قبیلے سے تعلق رکھتے تھے یہ غزوہ بدر غزوہ احد دونوں میں شریک تھے ۔

## حوالہ جات

زمرہ:اصحاب بدر
الیگزینڈر ہیڈرلی آزاد

**الگزینڈر ہیڈرلی آزاد** اردو کے مشہور شاعر اور مرزا اسد اللہ خان غالب کے شاگرد تھے۔ الگزینڈر ہیڈرلی نام اور آزاد تخلص تھا۔ باپ کا نام جیمس ہیڈرلی تھا۔ ان کے خاندانی حالات کے بارے میں زیادہ معلومات نہیں ملتیں۔ ان کے والد انیسویں صدی میں دہلی آئے اور ایک مسلمان عورت سے شادی کی جس کی وجہ سے ہندستانی معاشرت اختیار کی۔ اس لیے آزاد کی پرورش اسلامی طرز پر ہوئی اور مقامی صحبت میں ان میں شعر و سخن کا ذوق پیدا ہوا اور کچھ فطرتاً بھی وہ شاعری کا مذاق رکھتے تھے۔ اس لیے اٹھارہ برس کی عمر میں شعر کہنے لگے۔ جلد ہی ان کے کلام کی شہرت ہو گئی۔

آزاد نواب زین العابدین عارف دہلوی کے شاگرد تھے اور کبھی کبھی مرزا غالب سے بھی خطوط کے ذریعہ اصلاح لیتے تھے۔ آزاد نے اپنے استاد عارف کی تعریف میں ایک قصیدہ اوران کی وفات پر ایک مرثیہ معہ تاریخ وفات لکھا تھا جو ان کے دیوان میں موجود ہے۔

آزاد کو فن طب میں عبور حاصل تھا اور خصوصاً پرانے امراض میں ان کی شہرت تھی۔ آزاد کے بارے میں مشہور تھا کہ یہ مریضوں کو دوائیں مفت دیا کرتے تھے۔ اس فیاضی کے نتیجے میں ان کا تمام سرمایہ ختم ہو گیا تو مجبوراً ملازمت کرنی پڑی اور انھوں نے ریاست الور میں توپ خانہ کے کپتان کے طور پر ملازمت کر لی۔ لیکن اس ملازمیت کے ایک سال بعد ہی 27 جولائی 1861ء میں آزاد نے بتیس سال کی عمر میں انتقال کیا۔ اس طرح ان کا سنہ ولادت 1829ء بنتا ہے۔

آزاد فطرتاً شاعری کا ذوق اور ہمہ گیر طبیعت رکھتے تھے اس لیے انھوں نے ہر صنف کلام پر خوب طبع آزمائی کی۔ ان کے کلام میں مضامین کی لطافت، الفاظ کی تلاش، محاورات اور ترکیبیں قابل داد ہیں۔ انھوں نے نئے اسلوب میں تشبیہیں اور استعارے استعمال کیے۔ ان کی زبان بالکل صاف اور روانیِ بیان پختہ کار شاعر ہونے کی دلیل ہے۔ آزاد کبھی کبھی آزاد کی بجاے "الک" تخلص استعمال کرتے تھے جو غالباً الکزینڈر کا مخفف ہے۔ نواب سرور الملک کا کہنا ہے کہ آزاد نے غدر کے بعد اسلام قبول کر لیا تھا اور انھوں نے اپنا نام جان محمد رکھا تھا۔

آزاد کے بڑے بھائی تھامس ہیڈرلی نے آزاد کے دوست میر شوکت علی فتحپوری کی مدد سے آزاد کا کلام جمع کرکے ان کا دیوان ترتیب دیا اور 1869ء میں آگرہ سے شائع کیا۔ آزاد کے بھائی تھامس ہیڈرلی بھی اردو کے اچھے انشا پرداز تھے اور انھوں نے ہی اس دیوان کا دیباچہ لکھا۔ جب کہ فارسی کا دیباچہ شوکت علی نے لکھا۔ اس دیوان میں قصائد، غزلیات، منظوم خطوط، تاریخی قطعات اور تضمین ہیں۔

## نمونہ کلام
:زہے وحدت وہی دیر حرم میں جلوہ آرہ ہے
:ازل سے محو ہوں جس کے جمال حیرت افزا کا
:میری صورت سب کہے دیتی ہے ہے میرا رزا دل
:میرے تیور دیکھ کر وہ مجھ بدظن ہو گیا
:سوزش دل نے الہی کونسی کی تھی کمی
:جلانے کو میرے داغ جگر پید ا ہوا
:تمام عمر رہا سبھوں سے بیگانہ
:رہا میں اس پہ بھی غربت میں گو وطن میں رہا
:حریص مایہ ہستی تھا کس قدر آزاد
:تمام عمر تلاش مئے کہن میں رہا
:بزم میں اٹھتے ہی ان کے روئے روشن سے نقاب
:جام مئے سورج بنا مہتاب مینا بن گیا
:نوید اے دل کہ رفتہ رفتہ گیا ہے اس کا حجاب آدھا
:ہزار مشکل سے بارے رخ سے اس نے الٹا نقاب آدھا
:خدا کی قدرت ہے ورنہ آزاد میرا اور ان بتوں کا جھگڑا
:نہ ہوگا فیصل تمام دن مگر بروز حساب آدھا

## حوالہ جات

* تذکرہ یورپین شعرا۔ محمد سردار علی

زمرہ:1829ء کی پیدائشیں
زمرہ:1861ء کی وفیات
زمرہ:انیسویں صدی کے ہندوستانی شعرا
زمرہ:برطانوی ہند کے شعراء
ئومواموا

**ئٗومُوامُوا**(&#x02BB;Oumuamua) نظام شمسی سے باہر سے آنے والا ایک سیارچہ ہے جسے 19 اکتوبر کو دریافت کیا گیا تھا۔شواہد سے معلوم ہوتا ہے کہ چوڑائی کے مقابلے پر اس کی لمبائی کم از کم دس گنا زیادہ ہے۔ یہ شرح نظامِ شمسی کے اب تک دریافت شدہ کسی بھی جسم کے مقابلے پر زیادہ ہے۔ چلی میں واقع دوربین سے اس کا مشاہدہ کرنے والی امریکی ماہرِ فلکیات کیرن میچ اور ان کے ساتھیوں نے تخمینہ لگایا ہے کہ اس سیارچے کی لمبائی 400 میٹر ہے اور تیزی سے گھوم رہا ہے، جس کی وجہ سے اس کی چمک میں تیزی سے کمی بیشی ہوتی رہتی ہے۔ چمک میں اسی تبدیلی کی وجہ سے ئومواموا کی عجیب و غریب شکل کا اندازہ لگانے میں مدد ملی۔ 

## حوالہ جات

## بیرونی روابط


زمرہ:کامنز زمرہ جس کا ربط ویکی ڈیٹا پر ہے
زمرہ:ہوائی ناموں والے فلکیاتی اجسام
زمرہ:2017ء میں دریافت ہونے والے اجرام فلکی
زمرہ:ویکی ڈیٹا سے مختلف مختصر وضاحت
زمرہ:نقائص حوالہ: آرخائیو
زمرہ:سیارچے
زمرہ:اجرام فلکی
نصر بن حارث

**نصر بن حارث انصاری ** غزوہ بدر میں شریک انصارصحابی تھے۔
* پورا نام نصر بن الحارث بن عبيد بن رزاح بن كعب، اوركعب سے مرادظف رہے، الأنصاری الأوسی الظفری ہے۔ ان کی کنیت ابو الحارث ہے۔ ان کے والد حارث بن عبید بھی صحابی تھے۔ یہ غزوہ بدر میں شریک تھے۔ یہ جنگ قادسیہ میں  بھی موجود تھے جہاں ان کی شہادت ہوئی۔

## حوالہ جات

زمرہ:اصحاب بدر
منذر بن محمد

**منذر بن محمد** غزوہ بدر میں شریک انصارصحابی تھے۔
* پورا نام منذر بن محمد بن عقبہ بن احيحہ بن الجلاح بن الحريش بن جحجبى ابن كلفہ بن عوف بن عمرو بن عوف بن مالك بن الأوس ہے۔ ان کی کنیت ابو عبید ہ تھی ،یہ غزوہ بدر غزوہ احد میں شریک تھے اور بئر معونہ میں شہید ہوئے۔

## حوالہ جات

زمرہ:اصحاب بدر
عبد اللہ بن ثعلبہ

**عبد اللہ بن ثعلبہ انصاری ** غزوہ بدر میں شریک انصارصحابی تھے۔
* پورا نام عبد اللہ بن ثعلبہ بن خزمہ بن اصرم بن عمرو بن عمارة بن مالك البلوی ہے یہ انصار بنو عوف بن خزرج کے حلیف تھے۔ ان کے بھائی بحاث بن ثعلبہ کے بھائی ہیں جو غزوہ بدر میں شریک تھے۔

## حوالہ جات

زمرہ:اصحاب بدر
منذر بن عرفجہ

**منذر بن عرفجہ** غزوہ بدر میں شریک قبیلہ بنو غنم کے انصارصحابی تھے۔
* پورا نام منذر بن عرفجہ بن كعب بن النحاط بن كعب بن حارثہ بن غنم الانصاری الاوسی ہے۔ یہ غزوہ بدر میں شریک تھے الاصابہ نے انھیں اور منذر بن قدامہ کو ایک لکھا ہے

## حوالہ جات

زمرہ:اصحاب بدر
باصر سلطان کاظمی

باصر کاظمی (باصر سلطان کاظمی) اردو کے ایک معروف شاعر اور ڈراما نگار ہیں۔ وہ اردو شاعر ناصر کاظمی کے بیٹے ہیں۔
متبادل=Portrait   of Basir Kazmi|تصغیر|باصر کاظمی،  2016ء    :     طاہر جمال/ڈان نیوز

## ابتدائی زندگی
باصر کاظمی کے والد، ناصر کاظمی (1925–1972)، اردو کے مشہور شاعر تھے اور ان کی والدہ شفیقہ بیگم بھی، لاہور کی مشہور ماہر تعلیم تھیں۔ باصر کاظمی ساہیوال (منٹگمری)میں اپنے ننھیال کے یہاں پیدا ہوئے۔ کچھ عرصے بعد وہ لاہور آگئے اور ان کا بچپن لاہور شہر میں ہی گذرا۔

## تعلیم
1976ء میں انھوں نے گورنمنٹ کالج لاہور سے ایم اے انگریزی کا امتحان امتیازی نمبروں سے پاس کیا۔ گورنمنٹ کالج کے طالب علم کی حیثیت سے وہ سٹوڈنٹس یونین (1972) کے سیکرٹری منتخب ہوئے اور کالج میگزین راوی (1974) کے ایڈیٹر بھی رہے۔ بطور لیکچرر اور گورنمنٹ کالج ڈرامیٹک کلب (جی سی ڈی سی) کے نائب صدر کے طور پر انھوں نے چند ڈرامے پروڈیوس کیے اور ہدایت کاری بھی کی، جن میں آسکر وائلڈ کا "دی امپورٹنس آف بینگ ارنیسٹ" (1989) بھی شامل ہے۔ وہ 1990 میں مانچسٹر یونیورسٹی میں اعلیٰ تعلیم کے لیے برطانیہ چلے گئے۔وہاں انھوں نے یونیورسٹی آف مانچسٹر سے ایم ایڈ اور ایم فِل اوراوپن یونیورسٹی انگلستان سے پی جی سی ای (انگریزی) کیا۔

## پیشہ
بنیادی طور پر وہ استاد تھے اور اپنا تدریسی سفر انھوں نے لاہور سے شروع کیا۔ وہ پاکستان بعد ازاں برطانیہ کے مختلف اسکولوں، کالجوں اور جامعات ( آکسفورڈ اور بریڈفورڈ)میں پڑھاتے رہے ہیں۔ انھوں نے انگلستان کی پہلی ایشیائی تھیٹر کمپنی بھی " پیشکار " کے نام سے شروع کی۔ اس کے علاوہ ایشین پروگرام بی بی سی گریٹر مانچسٹر ریڈیو کے نیوز ریڈر/ایڈیٹر (1990-91) ؛ آرٹس کونسل آف اِنگلینڈ کے مشیر (1995-98)؛ ایجوکیشن ایکشن زون مانچسٹر کی مجلسِ عاملہ کے رکن (1999-2000) بھی رہ چکے ہیں۔

## مطبوعات
ان کی تخلیقات فنون، ادب لطیف، نقوش، مخزن، تسطیرجیسے نامور رسائل میں چھپتی رہی ہیں۔ اب تک ان کے چار شعری مجموعے شائع ہو چکے ہیں۔

### شاعری
* موج خیال (1997ء)
* چمن کوئی بھی ہو (2002ء)
* ہوائے طرب(2015ء)
* چونسٹھ خانے چونسٹھ نظمیں(2015ء)

### ڈرامے

* بساط (1987ء)
* شریکِ درد ( 2005ء)
* نئی زندگی (2015ء)
* روبوٹ 420 ( 2015ء)

## مشہور اشعار
**گلا بھی تجھ سے بہت ہے مگر محبت بھی**

**وہ بات اپنی جگہ ہے یہ بات اپنی جگہ**

۔

**دل لگا لیتے ہیں اہل دل وطن کوئی بھی ہو**

**پھول کو کھلنے سے مطلب ہے چمن کوئی بھی ہو**

( ان کا یہ شعر مکینزی سکوائر، برطانیہ میں ایک کتبے پر مع انگریزی ترجمہ کنندہ ہے)

## حوالہ جات
منذر بن قدامہ

**منذر بن قدامہ** غزوہ بدر میں شریک قبیلہ بنو غنم کے انصارصحابی تھے۔
* پورا نام منذر بن قدامہ بن عرفجة بن كعب بن النحاط بن كعب بن حارثہ ابن غنم بن السلم بن امرئ القيس بن مالك بن الاوس الانصاری ہے۔ ،یہ اور ان کے بھائی مالک بن قدامہ غزوہ بدر غزوہ احد میں شریک تھے۔

## حوالہ جات

زمرہ:اصحاب بدر
طرطلیان

**طرطلیان** افریقا کے رومی صوبے کے کارتھج کا ایک کثیر التصانیف ابتدائی مسیحی مصنف تھا۔ بربر نسل کا وہ پہلا مسیحی مصنف تھا جس نے لاطینی مسیحی ادب کا فراخ مجموعۂ کتب پیش کیا۔ وہ پہلا ابتدائی اعتذار پسند مسیحی اور بدعت، بشمول معاصر مسیحی غناسطیت کے خلاف ایک بحث کرنے والا تھا۔ طرطلیان کو ”آبائے لاطینی مسیحیت“ اور ”مؤسسِ مغربی الٰہیات“ کہا جاتا تھا۔

## حوالہ جات

## بیرونی روابط
* طرطلیان کا معما

زمرہ:155ء کی پیدائشیں
زمرہ:240ء کی وفیات
زمرہ:آبائے کلیسیا
زمرہ:اعتذار پسند مسیحی
زمرہ:بربر مسیحی
زمرہ:بربر مصنفین
زمرہ:تیسری صدی کی بربر شخصیات
زمرہ:تیسری صدی کی رومی شخصیات
زمرہ:تیسری صدی کے مسیحی الٰہیات دان
زمرہ:دوسری صدی کی بربر شخصیات
زمرہ:دوسری صدی کی رومی شخصیات
زمرہ:دوسری صدی کے مسیحی الٰہیات دان
زمرہ:ضد غناسطیت
زمرہ:قرطاجنہ
زمرہ:مسیحی امن پسند شخصیات
زمرہ:نِزاعات میں ملوث قدیم مسیحی شخصیات
زمرہ:تیسری صدی کے لاطینی زبان کے مصنفین
زمرہ:ویکی ڈیٹا سے مختلف مختصر وضاحت
زمرہ:مسیحی ماہرین اخلاقیات
زمرہ:220ء کی وفیات
عمیر بن عوف

**عمیر بن عوف ** غزوہ بدر میں شریک صحابی تھے۔ سہیل بن عمرو  العامری کے آزاد کردہ غلام تھے۔
* پورا نام عمير بن عوف، آزاد کردہ غلام ہیں سہيل بن عمرو القرشى العامرى کے، کنیت ابو عمرو ہے مکہ مکرمہ میں پیدا ہوئے مدینہ ہجرت کے وقت کلثوم بن ہدم کے ہاں ٹھہرے غزوہ بدر غزوہ احد  غزوہ خندق سمیت تمام مشاہد میں شریک تھے  میں خلافت عمر فاروق میں وفات پائی۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
عقبہ بن وہب

**عقبہ بن وہب** غزوہ بدر میں شامل ہونے والے اور مہاجر اور انصار ہونے کا شرف رکھنے والے صحابی ہیں۔
### نام ونسب
عقبہ نام تھا، قبیلۂ غطفان سے تھے اوربنو سالم کے حلیف تھے، نسب نامہ یہ ہے :عقبہ بن وہب بن کلدہ بن الجعدہ بن ہلال بن الحارث بن عمرو بن عدی بن حشم بن عوف بن یہثہ بن عبد اللہ بن غطفان بن سعد بن قیس بن عیلان ہے۔ یہ شجاع بن وہب کے بھائی ہیں جو غزوہ بدر میں شامل تھے۔

### اسلام
عقبہ اولیٰ میں اسلام سے مشرف ہوئے،عقبۂ ثانیہ کی بیعت میں بھی شرکت کی،بعض کا خیال ہے کہ یہ انصار میں سب سے پہلے مسلمان ہیں،اسلام لاکر مکہ میں مقیم ہوئے اور مہاجرین کے ہمراہ ہجرت نبوی سے قبل مدینہ آئے اس بنا پر یہ مہاجر بھی ہیں اورانصار بھی۔
### غزوات
بدر،احد اور تمام غزوات میں شریک ہوئے، غزوۂ احد میں جب آنحضرتﷺ کے سر میں خود کی چند کڑیاں گھس گئیں، تو عام روایت یہ ہے کہ ابو عبیدہ نے اپنے دانت سے کھینچیں ؛لیکن بعض کا خیال ہے کہ اس میں عقبہ بن وہب بھی ان کے مددگار تھے۔
## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اہل بیت
زمرہ:غطفان
تسانگ ڈاولی

**تسانگ ڈاولی** یا **تسانگ** ایک جشن یا تہوار ہے جسے بھارت کی ریاست اروناچل پردیش کے مغربی کامینگ ضلع کے تسارتنگ قبائل کے لوگ ہر سال مناتے ہیں۔ یہ جشن چار ایام پر محیط ہے اور اسے اجتماعی طور پر ستمبر کے مہینے میں منایا جاتا ہے۔ اس تہوار کو منانے کے پس پردہ مقصد صرف جشن منانا نہیں ہے بلکہ یہ عزم بھی لینا ہے کہ نئی نسل اپنی تہذیب کو اگلی نسل کے ہاتھوں من و عن منتقل کریں گے۔

## مزید دیکھیے
* اروناچل پردیش
* اروناچل پردیش ریاستی ایڈز کنٹرول سوسائٹی
* اروناچل پردیش میں اسلام

## حوالہ جات

زمرہ:اروناچل پردیش
زمرہ:بھارت کے تہوار
عمرو بن ابی عمرو

**عمرو بن ابی عمرو بن شداد ** غزوہ بدر میں شریک مہاجر صحابی تھے۔ یہ قریش کے بنو ضبہ میں سے اور اولاد حارث بن فہر سے تعلق رکھتے تھے۔
* پورا نام عمرو بن ابو عمرو بن شداد الفہری کنیت ابو شداد ہے غزوہ بدر کے وقت 32 سال کے تھے 36ھ میں خلافت علی المرتضیٰ میں وفات پائی۔

## حوالہ جات

زمرہ:اصحاب بدر
مالک بن ابو خولیٰ

**مالک بن ابو خولیٰ ** غزوہ بدر میں شریک مہاجرصحابی تھے۔
* پورا نام مالك بن ابو خولیٰ بن عمرو بن خيثمہ بن الحارث بن معاويہ بن عوف بن سعيد بن جعفی الجعفی، یہ بنو عدی بن كعب  کے حلیف تھے ان کے بھائی خولی بن ابی خولی بھی بدری صحابی ہیں خلافت عثمان میں وفات پائی بعض جگہ ان کا نام ہلال بن ابی خولی لکھا گیا لیکن صحیح یہ ہے یہ ان کے بھائی ہیں۔

## حوالہ جات

زمرہ:اصحاب بدر
مسعود بن ربیعہ

**مسعود بن ربیع ** غزوہ بدر میں شریک صحابی تھے۔مدینہ ہجرت کی اور خلافت عثمانی میں وفات پائی۔
## نام و نسب
مسعود نام ، ابوعمیر کنیت، نسب نامہ یہ ہے: مسعود بن ربیع بن عمرو بن سعد بن عبد العزی۔
## اسلام و ہجرت
دعوت اسلام کے آغاز یعنی آنحضرت ﷺ کے ارقم کے گھر میں تشریف لانے سے پہلے مشرف باسلام ہوئے، پھر ہجرت کے زمانہ میں مکہ سے مدینہ گئے آنحضرت صل اللہ علیہ وآلہ وسلم نے غربت کی اجنبیت دور کرنے کے لیے ان میں اور ابو عبیدہ بن تیہاں میں مواخاۃ کرادی۔
## غزوات
مدینہ آنے کے بعد غزوہ بدر ، غزوہ احد اور غزوہ خندق وغیرہ تمام غزوات میں شریک ہوتے رہے۔
## وفات
مسعود رضی اللہ عنہ نے 30ھ میں وفات پائی، وفات کے وقت ساٹھ سال سے اوپر کی عمر تھی۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
زمرہ:اصحاب خیبر
زمرہ:اصحاب صفہ
الفا اور اومیگا

تصغیر|یونانی حروف تہجی کا پہلا "الفا" اور آخری "اومیگا" حرف۔
**الفا اور اومیگا** یونانی حروف تہجی کا پہلا اور آخری حرف جیسے اردو میں ”الف“ اور ”ے “۔ مسیحی علم الٰہی کی یہ ایک مرکزی اصطلاح ہے۔ اس سے مراد ہے کہ سب کا پہلا سبب (مُسّببُ الاسباب) اور خالق اور آخری عدالت کرنے والا خُدا ہی ہے۔ یوحنا عارف کے مکاشفہ میں انھی معنوں میں استعمال ہوا ہے۔ پہلے حوالے میں یہ باپ سے منسوب ہے۔ اور باقی دو میں بیٹے سے منسوب ہے۔ اس سے یہ مراد ہے کہ خدا پورے طور پر کامل اور ابتدا سے انتہا تک ہے۔
## تصاویر

File:Wappen Friedensau.svg
File:Rom, Domitilla-Katakomben, Steintafel mit Inschrift, Alpha und Omega und Christussymbol Chi Rho.jpg
File:ΑΩwindow.jpg
File:Christ with beard.jpg


## حوالہ جات

زمرہ:بائبل کے جملے
زمرہ:عہد نامہ جدید کے الفاظ اور جملے
زمرہ:مذہب میں امتیازات
زمرہ:مسیحی اصطلاحات
زمرہ:مسیحی علامات
زمرہ:مسیحی معادیات
زمرہ:مسیحیت میں خدا کے نام
زمرہ:یوحنا کا مکاشفہ
زمرہ:یونانی الفاظ اور جملے
زمرہ:کامنز زمرہ جس کا ربط ویکی ڈیٹا پر ہے
زمرہ:یونانی حروف
زمرہ:ویکی ڈیٹا سے مطابقت رکھنے والی مختصر تفصیل
زمرہ:زبان اور باطنیت